उन्होंने कहा कि रणजीत सिंह कमीशन रिपोर्ट में बादल के खिलाफ एक भी शब्द न होने के बावजूद सिद्धू उनके खिलाफ झूठे एवं मनघड़ंत आरोप लगा रहे हैं। उन्होंने कहा कि यहां तक कि ए.टी.आर. में भी बादल के खिलाफ कोई बात नहीं है। क्या सिद्धू ने कोई अलग जांच की है? अगर उनके पास पिछली सरकार के खिलाफ कोई सबूत थे तो उन्होंने विधानसभा में क्यों नहीं पेश किए? क्या उन्होंने असैम्बली को गुमराह किया है? उनको यह स्पष्ट करना चाहिए।